সরকার মেয়াদের তিন বছরের বেশি সময় অতিক্রম করতে চললো। কিন্তু অদ্যাবধি রুপপুর পাওয়ার প্লান্ট নিয়ে কাঙ্খিত অগ্রগতি দেখা যায়নি। যদি এই তিন বছরে রুপপুর আনবিক কেন্দ্রটি আনুষ্ঠানিক উন্নয়ন কার্যক্রম শুরু করা যেত তাহলেও আওয়ামীলীগের ঝুড়িতে একটা বড় ধরনের সাফল্য যোগ হতো। বাগেরহাটে ১৩৫০ মেগাওয়াটের বিদ্যুত কেন্দ্র নির্মানের অগ্রগতি ও আনোয়ারায় আরেকটি ১৩৫০ মেগাওয়াট পাওয়ার প্লান্ট নির্মানে আইনগত বাধ্যবাধকতা থাকায় দুইটি বড়ো প্রজেক্ট আটকে গেছে। এ দুটি প্রজেক্ট এ আমলে বাস্তবায়িত হলে বিদ্যুতের ব্যাপক উন্নতি হত। সব মিলিয়ে সরকার বিদ্যুত খাতে কতটুকু সাফল্য অর্জন করতে পারবে তা সরকারকে প্রশ্নের মুখোমুখি চ্যালেঞ্জে রেখেছে।